stanford-oval/wikipedia huggingface dataset:
Taisto – koulujen kisa

| Taisto – koulujen kisa |
| --- | --- |

Kestoaika:  alle 30 min
Alkuperämaa:   Suomi
Verkko:  Yle TV2
Esitetty:  28. toukokuuta 2012 – 1. kesäkuuta 2012
Tuotantokausia:  1
Tuotanto
Tuottaja(t):  Riku Riihilahti (StoryOf...Sports) Jussukka Tuliainen (YLE Lapset ja nuoret) 
Leikkaaja(t):  Ismo Lampi
Kuvaaja(t):  Jani Rosnell Pazzi Nuortimo Jokke Kirmonen
Tuotantoyhtiö(t):  StoryOf...Sports YLE Lapset ja nuoret
Taisto - koulujen kisa on Yle TV2 -kanavalla ohjelma, jossa yläkoululaiset kilpailevat liikkumalla.  Se liittyy Nuoren Suomen Taisto School Power -kampanjaan. Viimeisessä jaksossa selvisi, mikä on 200 koulusta paras ja sai "Taistotittelin". Sen sai Liperin koulu. Aku Hirviniemen ja Krista Kososen, Duudsonien Jarpin sekä nyrkkeilijä Eva Wahlströmin tehtävä on saada yläkoululaiset liikkeelle.
Jaksot > 1. jakso

Taisto-koitos alkaa, jossa tsemppaamassa näyttelijät Aku Hirviniemi ja Krista Kosonen, Duudsonien Jarppi sekä nyrkkeilijä Eva Wahlström.
Ensiesitys Ma 28.05.2012
Jaksot > 2. jakso

Aluekisat alkaa, jossa koulujen joukkueet tavoittelevat finaalipaikkaa. Turku on ensimmäisenä kolmesta aluekisasta. Ronja Salmi juontajana. 
Ensiesitys Ti 29.05.2012
Jaksot > 3. jakso

Kolmesta aluekisasta toisena on Oulu. Juontamassa Ronja Salmi ja Pietari Vappula.
Ensiesitys Ke 30.05.2012
Jaksot > 4. jakso

Kolmannessa viimeisessä aluekisassa on Tampere, jossa tsemppaamassa Duudsonien Jarppi ja Eva Wahlström. Juontamassa Ronja Salmi ja Pietari Vappula.
Ensiesitys To 31.05.2012
Jaksot > 5. jakso

Taiston finaali, jossa jännittämässä mukana Aku Hirviniemi ja Eva Wahlström. Juontamassa Ronja Salmi ja Pietari Vappula.
Ensiesitys Pe 01.06.2012
Ruvuma

| Ruvuma |
| --- | --- |

Laskupaikka:  Intian valtameri
Maat:  Tansania, Mosambik
Pituus:  760 km
Valuma-alue:  155 000 km²
Ruvuma eli Rovuma (port. Rio Rovuma) on Intian valtamereen laskeva joki Afrikassa, joka virtaa 650 kilometrin matkan Tansanian ja Mosambikin rajalla. Joen kokonaispituus on 760 kilometriä (800 km). Joen valuma-alue kattaa 155 500 neliökilometriä.
Joen ylittävää siltaa on suunniteltu 1970-luvulta alkaen, ja sen rakennustyöt alkoivat vihdoin vuonna 2005. Sillan on arvioitu valmistuvan vuoden 2009 loppupuolella.
Ruvuman valuma-alue: tärkeimmät sivujoet ja maaston topografia.
Silta joen yli.
Tervolan kotiseutumuseo

Tervolan kotiseutumuseon Kuirin tilan pihapiiri heinäkuussa 2021
Tervolan kotiseutumuseo - Peräpohjolan maaseutumuseo sijaitsee Tervolan Paakkolan kylässä, E75-tien eli nelostien varrella, noin 10 km:n päässä Tervolan kirkonkylältä, 85 km:n päässä Rovaniemeltä ja 35 km:n päässä Kemistä. Museoalueella on useita eri pihapiirejä rakennuksineen, ja esillä on runsaasti esineistöä Tervolan maatalous- ja kouluhistoriaan liittyen.
Tervolan kotiseutumuseo sai alkunsa Ylipaakkolan nuorisoseuran kotiseututoimikunnan aittamuseosta, joka perustettiin 1951 Pajarin aittaan Kemijoen itäpuolelle. Vuonna 1954 museon kokoelmat siirrettiin vanhaan lainajyvämakasiiniin, joka tuolloin oli työväentalon rannalla. Nykyisin tämä 1868 rakennettu lainajyvämaksiini sijaitsee museoalueen keskellä.
Nykyinen museoalue sai alkunsa, kun Taivalkosken patoaltaan rakentamisen yhteydessä alueelle 1975 siirrettyjen Paakkolan koulun rakennusten ympärille alettiin siirtää patoaltaan alle jäämässä olleita rakennuksia.  Museoalueen pohjoisosassa on perinteistä peräpohjolaista rakennustyyliä esittelevä Kuirin tila. Sen pihapiiriin kuuluvat Alakuirin päärakennus, jonka vanhimmat osat ovat 1780-luvulta, sekä 1846 rakennettu Alakuirin puovi, jossa ovat vaateaitta, porstua, nukkumakamari, jauhopuovi, välikkö ja talli.  Pihan kolmannella sivulla on Louelta 1980-luvulla siirretty navetta, ja hiukan syrjemmällä on 1800-luvulla rakennettu savusauna, sekä kaksi aittaa. Pihapiiristä johtaa polku riihelle, konehalliin, elohuoneelle, pajalle ja pärehuoneelle.  Museoalueen keskiosassa sijaitsevan Sivakan erämaatalon pihapiirissä ovat päärakennuksen lisäksi navetta, sekä rakennustyyppinä Peräpohjolassa harvinainen luhtiaitta, huussi, ja talli. Pihan lähellä ovat heinälato, niittypirtti ja sauna. Sivakan pihapiirin ja museoalueen eteläosassa olevan koulumuseon väliin jäävä Mustamaan talo on rakennettu vuonna 1930 vuoden 1922 asutuslain mukaiseksi uudisrakennukseksi, ja sisustettu 1950-luvun tyyliin. Museoalueen lounaiskulmalla on niin kutsuttu koulumuseon alue, jonne on siirretty Paakkolan koulu piharakennuksineen. Koulu on rakennettu 1906.
fi
Varsinaisten museorakennusten lisäksi alueella on 1900-luvun alussa rakennettu, Jaatilasta siirretty asuinrakennus, jossa toimii kahvila ja museon asiakaspalvelu. Museota ylläpitää Tervolan museoseura ry.
Aiheesta muualla

Tervolan kotiseutumuseon sivu Museoraitti-sivustolla
Tervolan kotiseutumuseon sivu Tornionlaakson museon sivuilla
Tetris Attack

| Tetris Attack |
| --- | --- |
Kehittäjä:  Intelligent Systems Nintendo R&D1
Julkaisija:  Nintendo
Tuottaja:  Gunpei Yokoi
Pelisarja:  Puzzle League
Julkaistu:  SNES NA elokuu 1996 EU 28. marraskuuta 1996 AU 1996 Satellaview JP 3. joulukuuta 1996 Game Boy NA elokuu 1996 JP 26. lokakuuta 1996 EU28. marraskuuta 1996 Virtual Console (3DS) JP 11. joulukuuta 2013
Lajityyppi:  pulmapeli
Pelimuoto:  yksinpeli, moninpeli
Ikäluokitus:  ESRB: Kaikenikäisille 
Alusta:  SNES, Game Boy
Lisää peliartikkeleitaVideopelien teemasivulla
Infobox OK : 
Tetris Attack on vuonna 1996 julkaistu pulmapeli, jonka kehitti yhteistyössä Intelligent Systems ja Nintendo R&D1 ja julkaisi Nintendo. Peli julkaistiin Super Nintendo Entertainment Systemille ja Game Boylle. Peli on osa Puzzle League-pelisarjaa. Pelissä Yoshi on päähenkilönä ja tapahtumapaikkana on Yoshin saari (Yoshi's Island).
Peli julkaistiin joulukuussa 2013 myös Nintendo 3DS:n Virtual Consolelle Japanissa.
Pelin SNES-versiolla on GameRankingsissa 89.87 % keskiarvo neljään arvioon perustuen. IGN listasi pelin 100 parhaan SNES-pelin joukkoon sijalle 15.
Aiheesta muualla

Peli GameFAQsin sivuilla (englanniksi)
Peli MobyGamesin sivuilla (englanniksi)
Super Bowl LV

Super Bowl LV oli järjestyksessään 55. Super Bowl ja NFL-kauden 2020 päätösottelu. Ottelu pelattiin Raymond James Stadiumilla, Tampassa. Ottelussa kohtasivat NFC:n voittaja Tampa Bay Buccaneers ja AFC:n voittaja Kansas City Chiefs. Buccaneers voitti ottelun 31–9. Ottelun arvokkaimmaksi pelaajaksi valittiin Buccaneersin pelinrakentaja Tom Brady, jolle palkinto oli viides.
Kisapaikan valinta

Atlanta, Miami, New Orleans ja Tampa hakivat kausien 2019 ja 2020 Super Bowlien isännyyttä. Los Angeles oli saanut luvan hakea Super Bowlia 2020, jos kaupungin uusi stadion valmistuisi vuoteen 2018 mennessä.
Los Angelesille myönnettiin toukokuussa 2016 kauden 2020 Super Bowl. SoFi Stadiumin valmistuminen kuitenkin lykkääntyi vuodella rankkasateiden takia, ja toukokuussa 2017 NFL:n omistajien kokous päätti siirtää Los Angelesin järjestämisvuoron vuodella eteenpäin vuoteen 2022 ja antaa vuoden 2021 järjestämisvastuu myönnettiin Tampalle. Super Bowl LV oli järjestyksessään viides Super Bowl Tampassa.
Joukkueiden tiet Super Bowliin > Kansas City Chiefs

Kansas City Chiefs voitti runkosarjassa AFC West -divisioonan ja samalla koko AFC:n voitettuaan yhteensä neljätoista ottelua. Chiefs oli myös ainoa vähintään 14 voittoa saavuttanut joukkue koko liigassa. Chiefs hävisi ainoastaan viikolla 5 ja viimeisellä viikolla, jolloin oli jo varmistanut konferenssin voiton. Konferenssin voitto takasi sen, että Chiefsin pääsi pudotuspeleissä suoraan toiselle kierrokselle. Toisella kierroksella Chiefs voitti Cleveland Brownsin 22–17. Ottelussa Chiefsin pelinrakentaja Patrick Mahomes loukkaantui ja kärsi aivotärähdyksestä. Mahomes sai kuitenkin pelata konferenssin loppuottelussa Buffalo Billsiä vastaan. Chiefs voitti ottelun 38–24 ja eteni näin hallitsevana mestarina Super Bowliin toista vuotta putkeen. Chiefs oli arvioitu ennen kautta suurimmaksi suosikiksi voittamaan Super Bowl.
Joukkueiden tiet Super Bowliin > Tampa Bay Buccaneers

Tampa Bay Buccaneers oli toinen AFC South -divisioonassa voitettuaan 11 ottelua. Se hävisi kauden ensimmäisen ja viidennen ottelun sekä viikoilla 9–12 kolme ottelua neljästä, mutta päätti kauden neljään peräkkäiseen voittoon. Buccaneers oli AFC:n kolmesta villi kortti -joukkueesta paras ja kohtasi näin villi kortti -kierroksella heikoimman divisioonavoittajan Washington Football Teamin. Buccaneers voitti ottelun 31–23. Divisioonakierroksella Buccaneers voitti New Orleans Saintsin, jolle Buccaneers hävisi kahdesti runkosarjan aikana. Ottelu päättyi 30–20. Konferenssin loppuottelussa Buccaneers voitti Green Bay Packersin 31–26. Buccaneers oli NFL:n historian viides joukkue, joka voitti kolme vierasottelua pudotuspeleissä. Buccaneersista tuli myös samalla Super Bowlin historian ensimmäinen joukkue, joka pääsi pelaamaan ottelun kotistadionillaan. Buccaneers oli arvioitu ennen kautta yhdeksi suurimmista suosikeista voittamaan Super Bowl.
Koronapandemian vaikutukset otteluun

Koronaviruspandemian takia NFL ilmoitti tammikuussa 2021, että Super Bowliin otetaan 22 tuhatta katsojaa, joista 7 500 oli rokotettua terveysalan ammattilaista. Myöhemmin kokonaismäärä nostettiin 25 tuhanteen. Katsojamäärä oli pienin Super Bowlin historiassa.
Super Bowlin yhteydessä järjestettäviä yleisötapahtumia rajoitettiin ja muun muassa tailgate-kokoontumiset oli kielletty. Joukkueet puolestaan saapuivat Tampaan vasta päivää ennen ottelua, kun tavallisesti joukkueet saapuvat paikalle viikkoa ennen.
Aloituskokoonpanot

| Kansas City Chiefs> Hyökkäys | Pelipaikka> Hyökkäys | Pelipaikka> Hyökkäys | Tampa Bay Buccaneers> Hyökkäys |
| --- | --- | --- | --- |
| Patrick Mahomes | QB | QB | Tom Brady |
| Clyde Edwards-Helaire  | RB | RB | Ronald Jones II |
| Tyreek Hill | WR | WR | Mike Evans |
| Demarcus Robinson | WR | WR | Chris Godwin |
| Byron Pringle | WR | WR | Scott Miller |
| Travis Kelce | TE | TE | Rob Gronkowski |
| Mike Remmers | LT | LT | Donovan Smith |
| Nick Allegretti | LG | LG | Ali Marpet |
| Austin Reiter | C | C | Ryan Jensen |
| Stefen Wisniewski | RG | RG | Aaron Stinnie |
| Andrew Wylie | RT | RT | Tristan Wirfs |
Puolustus
| Tanoh Kpassagnon | DE | DE | Ndamukong Suh |
| Chris Jones | DT | NT | Rakeem Nunez-Roches |
| Derrick Nnadi | DT | OLB | Jason Pierre-Paul |
| Frank Clark | DE | DE | William Gholston |
| Anthony Hitchens | LB | LB | Devin White |
| Damien Wilson | LB | LB | Lavonte David |
|  | OLB | OLB | Shaquil Barrett |
| Charvarius Ward | CB | CB | Carlton Davis |
| Bashaud Breeland | CB | CB | Jamel Dean |
| Daniel Sorensen | FS | FS | Antoine Winfield Jr. |
| Tyrann Mathieu | SS | SS | Jordan Whitehead |
Ottelun päätuomarina toimi Carl Cheffers Ottelun yhtenä tuomarina toimi Sarah Thomas, josta tuli ensimmäinen Super Bowlissa tuominnut naistuomari.
Ottelu

Ottelun ensimmäisen hyökkäysvuoron sai Buccaneers, mutta sen ensimmäinen hyökkäysvuoro päättyi heti kolmeen yritykseen ja lentopotkuun. Chiefs ei pystynyt kuitenkaan ensimmäisellä hyökkäysvuorollaan tekemään pistesuoritusta, ja myös Buccaneersin toinen hyökkäysvuoro päättyi lentopotkuun. Chiefs teki ottelun ensimmäisen pistesuorituksen, kun Harrison Butker teki 49 jaardia pitkän kenttäpotkumaalin. Buccaneers teki ottelun ensimmäisen touchdownin seuraavalla hyökkäysvuorolla, kun Tom Brady heitti 8 jaardia pitkän maalin Rob Gronkowskille. Kun Buccaneers onnistui lisäpistesuorituksessa, ensimmäinen neljännes päättyi tilanteeseen 7–3. Chiefs ei tehnyt seuraavalla hyökkäysvuorollaan pisteitä. Buccaneers eteni omalla vuorollansa yhden jaardin päähän maalisuorituksesta, mutta ei onnistunut tekemään maalia. Chiefsin seuraava hyökkäysvuoro päättyi jälleen lentopotkuun. Buccaneers teki toisen maalinsa, kun Gronkowski teki 17 jaardia pitkän maalin Bradyn syötöstä, kun toista neljännestä oli jäljellä hieman yli kuusi minuuttia. Chiefs pystyi kaventamaan ottelun vielä toisella neljänneksellä tilanteeseen 6–14, kun Butker teki 34 jaardia pitkän potkumaalin. Buccaneers teki kuitenkin vielä juuri ennen puoliaikaa kolmannen touchdownin Bradyn heitettyä yhden jaardin mittaisen maalin Antonio Brownille. Lisäpistesuorituksen jälkeen ottelun tilanne oli toisen neljänneksen jälkeen 6–21.
Chiefs teki kolmannen potkumaalinsa heti kolmannen neljänneksen ensimmäisellä hyökkäysvuorollaan, kun Butker onnistui 52 jaardia pitkässä potkumaalissa. Buccaneers kasvatti kuitenkin johtoaan seuraavassa hyökkäysvuorossaan, kun Leonard Fournette juoksi 27 jaardia pitkän maalin. Chiefsin seuraava hyökkäysvuoro päättyi Antoine Winfieldin syötönkatkoon. Buccaneers teki seuraavassa hyökkäysvuorossa 52 jaardia pitkän potkumaalin. Chiefsin seuraava hyökkäysvuoro päättyi neljännellä yrityksellä epäonnistuneeseen syöttöön. Buccaneersin seuraava hyökkäysvuoro päättyi lentopotkuun ja Chiefsin hyökkäysvuoro jälleen epäonnistuneeseen syöttöön neljännellä yrityksellä. Buccaneersin seuraava hyökkäysvuoro päättyi jälleen lentopotkuun. Chiefsin viimeinen hyökkäysvuoro päättyi, kun Patrick Mahomesin syötön katkaisi Devin White. Viimeisellä hyökkäysvuorollaan Buccaneersin pelinrakentaja Tom Brady kulutti pelikellon loppuun laittamalla polven maahan kolmesti. Ottelu päättyi tulokseen 9–31.
Ottelun arvokkaimmaksi pelaajaksi valittiin Buccaneersin pelinrakentaja Tom Brady, jolle palkinto oli viides.
Ottelu > Pistesuoritukset

| Neljännes | Aika | Joukkue | Tiedot | Lisäpiste | Tilanne> KC | Tilanne> TB |
| --- | --- | --- | --- | --- | --- | --- |
| 1. | 9.46 | KC | Harrison Butker, kenttäpotkumaali (49 jaardia) | — | 3 | 0 |
| 1. | 14.23 | TB | Rob Gronkowski, touchdown (8 jaardia, syöttö T. Brady) | R. Succop | 3 | 7 |
| 2. | 8.55 | TB | Rob Gronkowski, touchdown (17 jaardia, syöttö T. Brady) | R. Succop | 3 | 14 |
| 2. | 13.59 | KC | Harrison Butker, kenttäpotkumaali (34 jaardia) | — | 6 | 14 |
| 2. | 14.54 | TB | Antonio Brown, touchdown (1 jaardi, syöttö T. Brady) | R. Succop | 6 | 21 |
| 3. | 3.34 | KC | Harrison Butker, kenttäpotkumaali (52 jaardia) | — | 9 | 21 |
| 3. | 7.15 | TB | Leonard Fournette, touchdown (27 jaardia, juoksu) | R. Succop | 9 | 28 |
| 3. | 12.14 | TB | Ryan Succop, kenttäpotkumaali (52 jaardia) | — | 9 | 31 |
Musiikkiesitykset

Ennen ottelua H.E.R. esitti ”America the Beautifulin” sekä Eric Church ja Jazmine Sullivan esittivät kansallislaulu ”The Star-Spangled Bannerin”. Ennen ottelua runoilija Amanda Gorman luki runon, jossa kunnioitettiin ottelun kolmea kunniakapteenia. Puoliaikaesityksen (Pepsi Super Bowl LV Halftime Show) pääesiintyjä oli kanadalainen The Weeknd.
Televisiointi

Yhdysvalloissa Super Bowlin televisiointi kiertää Foxin, NBC:n ja CBS:n välillä, ja vuonna 2021 vuorossa oli CBS. Ottelun selostivat Jim Nantz ja Tony Romo. Nielsen ratingsin mukaan Super Bowlia katsoi Yhdysvalloissa noin 92 miljoonaa ihmistä. CBS:n mukaan kaikkiaan katselijoita oli noin 96 miljoonaa, kun laskettiin mukaan suoratoistopalvelut.
Suomessa televisiointioikeudet oli Viasatilla. Ottelun selostivat suomeksi Mika Laurila ja Mikko Koikkalainen.
Raymond James Stadium toimi Super Bowl LV:n kotistadionina.
Chiefs pelinrakentaja Patrick Mahomes
Buccaneersin pelinrakentaja Tom Brady
Taavi-tontun maailma

| Taavi-tontun maailma> The Gnomes' Great Adventure |
| --- | --- |
Ohjaaja:  Harvey Weinstein
Käsikirjoittaja:  Michael Zettler ja Shelly Altman
Tuottaja:  Harvey Weinstein
Valmistustiedot
Valmistusmaa:  Yhdysvallat
Levittäjä:  Miramax
Ensi-ilta:  1987
Seuraaja:  Tontut: Hämmästyttävät matkat
Aiheesta muualla
IMDb 
Elonet
Infobox OKNimi-testi OK: 
Taavi-tontun maailma (myös Taavi-tontun huikeat seikkailut, engl. The Gnomes' Great Adventure) on Harvey Weinsteinin ohjaama, Tontut-animaatiosarjan jaksoista koostettu elokuva, joka julkaistiin kotivideotallenteille vuonna 1987. Elokuva on koostettu sarjan jaksoista 1, 6, 8, 9, 11, 14 ja 25.
Elokuva ja sarja perustuvat Wil Huygenin kirjoittamiin kirjoihin Suuri tonttukirja ja Tonttujen kutsu.
Juoni

Vanha kirjailija on kirjoittanut useita tarinoita tontuista. Kaikki eivät kuitenkaan usko tonttuihin, eikä kirjailijakaan tiedä että he todella ovat olemassa. Yhtenä iltana hänen ikkunalleen ilmaantuukin oikea tonttu. Tonttu esittelee itsensä Taaviksi. Hän on hiukan harmistunut kun saa kuulla, että tontuista on kirjoitettu kirjoja, mutta ilman tonttujen näkökulmaa. Kirjailija lupaa hyvittää erheensä kuulemalla tarinoita tonttujen maailmasta.
Suomenkielinen toteutus

Ohjaus: Anne Nádasi ja Juha Westerlund

Tunnuslaulu: Anja ja Timo Tyrväinen
| 0 | 1 | 2 |
| --- | --- | --- |
|  Rainer Kaunisto  | … |  Taavi   |
|  Kaija Kiiski  | … |  Liisa   |
|  Vesa Mäkelä  | … |  Mölli   |
|  Ari-Matti Hedman  | … |  Lörö, Anssi   |
|  Rauno Ahonen  | … |  Mörö, linnan kummitus   |
|  Jarmo Koski  | … |  Jörö, kirjailija   |
|  Kari Ketonen  | … |  Omar   |
|  Anna-Maija Valonen  | … |   Susanna   |
Taistojen mies

| Taistojen mies> Viimne reliikvia |
| --- | --- |
 Elokuvan juliste Tšekkoslovakiassa.
Ohjaaja:  Grigori Kromanov
Käsikirjoittaja:  Arvo Valton
Perustuu:  Eduard Bornhöhen romaaniin
Säveltäjä:  Uno Naissoo, Tõnu Naissoo, Georg Ots
Kuvaaja:  Juri Garshnek
Valmistustiedot
Valmistusmaa:  Neuvostoliitto
Tuotantoyhtiö:  Tallinnfilm
Levittäjä:  Tallinnfilm
Ensi-ilta:  1969, Virossa 1970, Suomessa 1971
Kesto:  86 min
Alkuperäiskieli:  viro
Aiheesta muualla
IMDb 
Elonet
Infobox OKNimi-testi OK: 
Taistojen mies (tai Viimeinen pyhäinjäännös, Viimne reliikvia) on Grigori Kromanovin ohjaama neuvostovirolainen seikkailuelokuva vuodelta 1969. Se perustuu Eduard Bornhöhen kertomukseen ”Vürst Gabriel” (”Ruhtinas Gabriel”).
Vuonna 2002 elokuvakriitikot äänestivät Taistojen miehen kaikkien aikojen neljänneksi parhaaksi virolaiselokuvaksi.
Juoni

1500-luvun Liivinmaan sotaan sijoittuvassa tarinassa Piritan luostari haluaa haltuunsa Pyhän Birgitan pyhäinjäännökset varmistaakseen oman tulevaisuutensa.   Nuori aatelismies lupaa hankkia ne luostarille, jos saa vastalahjaksi kauniin nuoren Agneksen vaimokseen.
Rooleissa

| 0 | 1 | 2 |
| --- | --- | --- |
|  Aleksandr Goloborodko  | … |  Gabriel   |
|  Ingrida Andrina  | … |  Agnes   |
|  Elsa Radzina  | … |  abbedissa   |
|  Eve Kivi  | … |  sisar Ursula   |
|  Peeter Jakobi  | … |  Ivo Schenkenberg   |
|  Roland Bykov  | … |  veli Johannes   |
|  Karl Kalkun  | … |  Pealik   |
|  Uldis Vazdiks  | … |  Siim   |
|  Raivo Trass  | … |  Hans von Risbiter  |
Tuotanto

Elokuva kuvattiin värifilmille samalla kertaa sekä viron- että venäjänkielisiksi versioiksi, joiden kuvakulmat ja rajaukset poikkeavat eräissä kohtauksissa hieman toisistaan.
Vastaanotto

Taistojen mies sai Neuvosto-Virossa valtavan suosion. Sen näki 772 000 elokuvateatterikatsojaa, mikä oli yli puolet Viron asukasmäärästä. Vauhdikkaasta seikkailuelokuvasta on tullut myös myöhempien sukupolvien suosikki niin, että sitä kutsutaan ainoaksi virolaiseksi kulttielokuvaksi.
Tamperelaisen elokuvakerho Monroen Anton Asikainen kuvaa Taistojen miestä hillittömäksi seikkailuksi, joka sisältää ”miekkataisteluja, petollisia velipuolia, rakastuvia nunnia, salaluukkuja, hevostakaa-ajoja, palavia linnoja, palavia luostareita, palavia heinäpaaleja, neitsyiden ruoskintaa...” Hän kiinnittää huomiota myös elokuvan varsin ilmeiseen neuvostovastaisuuteen vapausteemoineen.
Aiheesta muualla

Taistojen mies Internet Movie Databasessa (englanniksi)
Taistojen mies Elonet.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: et:Viimne reliikvia
Käännös suomeksi
Tammer-Shakki

Tammer-Shakki on tamperelainen shakkikerho. Se syntyi vuonna 2005 Tarauksen ja Tampereen Shakinystävien liittyessä yhteen. Seura saavutti ensimmäisen joukkueiden Suomen mestaruuden kaudella 2006–2007. Yhteensä Tammer-Shakki on voittanut SM-liigan seitsemän kertaa, ollut hopealla kolme kertaa ja pronssilla kerran. Seuran puheenjohtajana toimii vuonna 2024 Riki Hakulinen. Tammer-Shakki on pelaajamäärältään mitattuna yksi Suomen suurimmista shakkiseuroista. Se ylläpitää aktiivista kerho- ja kilpailutoimintaa.
Aiheesta muualla

Tammer-Shakin kotisivut
Terassitalo (Helsinki)

| Terassitalo |
| --- | --- |
 Terassitalo luoteesta Korppaanmäentien suunnasta.
Osoite:  Punamäenpolku 1
Sijainti:  Pikku Huopalahti, Ruskeasuo, Helsinki
Koordinaatit:  60°12′15″N, 24°53′51″E
Rakennustyyppi:  asuinkerrostalo
Valmistumisvuosi:  1994
Suunnittelija:  Reijo Jallinoja
Rakennuttaja:  Asokodit
Omistaja:  Asuntosäätiö
Kerrosluku:  15
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Terassitalo on asuinkerrostalo Pikku Huopalahden asuinalueella Ruskeasuon kaupunginosassa Helsingissä. Arkkitehti Reijo Jallinojan suunnittelema rakennus valmistui vuonna 1994.
Terassitalon rakennutti Asokodit. Siinä on 15 kerrosta ja yhteensä 94 asumisoikeusasuntoa. Rakennuksen pyramidimaisen muodon takia lähes kaikissa asunnoissa on terassit.
Terassitalo on korkeana rakennuksena Pikku Huopalahden maamerkki. Huomiota herättävän talon arkkitehtuuri poikkeaa tavanomaisesta kerrostalorakentamisesta myös sisätiloissa.
Aiheesta muualla

Kuvia tai muita tiedostoja aiheesta Terassitalo (Helsinki) Wikimedia Commonsissa
Terassitalo Emporiksessa
Taskulampi (Mäntyharju, Hietaniemi)

| Taskulampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°20′38″N, 26°38′49″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskujoki:  uoma Siikaseen 
Järvinumero:  14.915.1.019
Mittaustietoja
Pinnankorkeus:  81,2 m  
Pituus:  270 m  
Leveys:  220 m  
Rantaviiva:  0,811 km  
Pinta-ala:  4,265 ha  
Saaria:  ei saaria 
 fiTaskulampi 
Taskulampi  on Etelä-Savossa Mäntyharjulla  Hietaniemen lähellä sijaitseva lampi.
Maantietoa

Lampi on 270 metriä pitkä, 220 metriä leveä, ja sen pinta-ala on 4,3 hehtaaria. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Nurmaanjärven valuma-alueeseen (14.915) se kuuluu. Lammen vedenpinnan korkeus on 81,2 metriä mpy.
Tervolan lukio

Tervolan lukio on lukio Tervolan kunnassa. Lukio sijaitsee kuntakeskuksessa Lapinniemen alueella. Koulu toimii paljolti yhteistyössä Lapinniemen koulun kanssa, useat lukion opettajat opettavat myös Lapinniemen koulussa. Tervolan lukion rehtorina toimii Essi Varajärvi.
Lukion historiaa

1950-luvulla kun haluttiin perustaa Tervolaan oma oppikoulu, olivat useat henkilöt yhteydessä pääministeri Urho Kekkoseen, joka itse kirjeessään ilmoitti määrärahojen löytyvän ja että koulun voitaisiin saada käynnistymään mahdollisimman pian. 1956 aloitti Tervolan viisiluokkainen oppikoulu. Yksityisen kannattajayhdistyksen turvin alettiin suunnitella uutta koulurakennusta, joka valmistui vuonna 1960 ja on peruskorjattu vuonna 2004.
Lukioksi koulu muutettiin vuonna 1966 ja ensimmäiset ylioppilaat valmistuivat kolme vuotta myöhemmin.
Aiheesta muualla

Suomen yksityisten oppikoulujen digitaalinen matrikkeli